Spis č.: A/2014/16873

VÝZVA

na predkladanie ponúk v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013 a jej dodatku č. 1

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontaktná osoba pre verejné obstarávanie: JUDr. Mária Sivuľková,
e-mail: maria.sivulkova@kosice.sk
Telefón: +421 55 6419881
O vysvetlenie je možné požiadať najneskôr 3 hodiny pred termínom na predkladanie  ponúk.
       E-mail pre podanie ponuky: 2014.16873@kosice.sk      

2.	Názov predmetu zákazky:
Tlač a kompletizácia projektovej dokumentácie „Stavby IKD Košice, Námestie Maratónu mieru – Staničné námestie“
Zákazka je na: poskytnutie služby

3.	Stručný opis predmetu zákazky: 
Predmetom zákazky je tlač a kompletizácia dvoch variant projektovej dokumentácie na „Stavby IKD Košice, Námestie Maratónu mieru – Staničné námestie“:
-	Súťažná PD                   2 paré
-	Realizačná PD               2 paré

Podrobný opis predmetu zákazky sa nachádza v prílohe č. 1.

4.	Predpokladaná hodnota zákazky (bez DPH): 11.000,- € 

5.	Základné zmluvné podmienky: 
-	Miesto poskytnutia služieb: Magistrát mesta Košice, Trieda SNP 48/A, 040 11  Košice 
-	Lehota na dodanie predmetu zákazky: do 5 pracovných dní od doručenia objednávky
-	Splatnosť faktúr: 30 dní 
-	Zmluvná pokuta za nedodržanie termínu dodania je 100,-€ za každý deň omeškania.

6.	Lehota na predkladanie ponúk: do 09.07.2014,  do 10:00 h.

7.	Stanovenie ceny

-	Do ceny je potrebné zapracovať aj cenu za dopravu na miesto poskytnutia služieb. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených vo výzve a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 

8.	Postup vo verejnom obstarávaní: je jednoetapový.

9.	Predkladanie dokladov a ponuky:
Ponuku je potrebné doplniť do tabuľky – príloha č. 2 a príloha č. 3 a poslať výlučne na uzamknutý e-mail pre ponuku, ktorý je uvedený v úvode výzvy. Ponuky sa predkladajú v slovenskom jazyku. Ponuky sa predkladajú v slovenskom jazyku. Ponuku uchádzač zašle spolu s  dokladmi, ak sú požadované. Ponuky zaslané po termíne, na inú e-mailovú adresu,  v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované. Celková veľkosť príloh e-mailu nesmie presiahnuť 10 MB, inak ponuka z technických dôvodov nebude doručená.

10.	Podmienky účasti sú nasledovné:
-	V ponuke je potrebné predložiť:
Doklady: 
1. Kópiu oprávnenia na poskytnutie služby (napr. výpis z obchodného registra, výpis zo živnostenského registra a pod.).
2. Prehlásenie o minimálnom technickom vybavení.
Podmienky účasti:
1.   Uchádzač musí byť oprávnený poskytovať požadovanú službu, 
2. Uchádzač musí preukázať, že disponuje potrebným technickým vybavením     minimálne v nasledovnom rozsahu:
a)  Produkčný ploter na tlač farebných výkresov.
b)  Veľkoplošný xeroxový kopírovací stroj.
c)  Skladačka veľkoplošných výkresov.

11.	Kritériom na hodnotenie ponúk je cena. Spôsob hodnotenia kritéria je nasledovný:  Úspešným uchádzačom bude ten, kto bude mať najnižšiu celkovú cenu za celý predmet zákazky.

12.	Prijatie ponuky:
U úspešného uchádzača bude uplatnená objednávka. 

13.	Verejný obstarávateľ môže pred uplatnením objednávky požiadať úspešného uchádzača o predloženie originálu alebo overenej kópie oprávnenia na poskytnutie služieb, prípadne ďalších požadovaných dokladov podľa výzvy, ak boli predložené iba skenované kópie v elektronickej podobe bez zaručeného elektronického podpisu.

Ing. Pavol Lazúr, v.r.		  riaditeľ magistrátu

Prílohy: 
1.	Podrobný opis predmetu zákazky
2.	Ponuka ceny
3.	Formulár na ponuku